OpenLLM-France/wikimedia huggingface dataset:
# Joruba

Jorubak (joruberaz: Yorùbá) mendebaldeko Afrikako talde etnolinguistikorik handienetako bat dira; 45 milioi lagun dira, eta haietako gehienek joruberaz hitz egiten dute. Batik bat Nigerian bizi dira, nigeriarren % 21 inguru baitira etnia horretakoak. Haien berezko lurraldea Joruba Herria da (joruberaz: Ìlẹ-Yorùbá), eremu hau hartzen duena: Nigeriako hego-mendebaldea, Beningo hegoaldea eta Togoko ekialdea.

## Erreferentziak

* ↑ People Cluster: Yoruba. joshuaproject.net (Noiz kontsultatua: 2020-1-16).
* ↑ Euskaltzaindia. (PDF) 190. arauaː Munduko herriak eta etniak. .
* ↑ NigeriaCIA World Factbook, cia.gov

## Kanpo estekak

* Datuak: Q190168
* Multimedia: Yoruba people / Q190168
# Joruba Herria

Joruba Herria
Ìlẹ-Yorùbá :
| Ez da estatua ||
| Hiriburua | Ilé-Ifẹ |
| Hiri nagusiak | Lagos, Ibadan, Abẹokuta, Ọyọ |
| Administrazioa | Nigeria, Benin, Togo |
| Biztanleria | 50.000.000 |
| Administrazioa | Nigeria, Benin, Togo |
| Dirua | |
| Herritarra | joruba |
| Hizkuntza(k) | jorubera |
| Ofiziala(k) | ingelesa, frantsesa |
Joruba Herria (joruberaz Ìlẹ-Yorùbá) joruba etniaren berezko lurraldea da. Mendebaldeko Afrikan dago, eta eremu hau hartzen du: Nigeriako hego-mendebaldea, Beningo hegoaldea eta Togoko ekialdea. Gutxi gorabehera 50.0000.000 biztanle ditu.
Jorubak, 30 - 50 milioi gizabanako izanik, Mendebaldeko Afrikako etnia nagusietako bat dira. Joruba gehienek jorubera (joruberaz èdè Yorùbá) hitz egiten dute, eta batik bat Nigerian bizi dira, nigeriarren % 21 inguru baitira joruba etniakoak.

## Erreferentziak

* ↑ CIA World Factbook

## Kanpo estekak

* Datuak: Q3752938
* Multimedia: Yorubaland / Q3752938
# Joruberazko Wikipedia

Joruberazko Wikipedia (joruberaz, Wikipéédíà Yorùbá) Wikipediaren joruberazko edizioa da. 2009ko urriaren hasieran 2.607 artikulu zituen, eta Wikipedien zerrendan 143.a zen.

## Kanpo estekak

* Yoruba Wikipedia
* Datuak: Q1148240
* Multimedia: Yoruba Wikipedia / Q1148240
# Jorxey

Jorxey Frantziako udalerria da, Vosgeak departamenduan dagoena, Ekialde Handia eskualdean. 2013an 91 biztanle zituen.

## Demografia
### Biztanleria

2007an Jorxey udalerrian erroldatutako biztanleak 91 ziren. Familiak 32 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 8 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 39 etxebizitza zeuden, 35 familiaren etxebizitza nagusia ziren, 1 bigarren erresidentzia bat zen eta 3 hutsik zeuden. 36 etxeak ziren eta 3 apartamentuak ziren. 35 etxebizitza nagusietatik 30 bere jabearen bizilekua ziren, 4 alokairuan okupaturik zeuden eta 1 doan lagata zegoen; 1ek bi gela zituen, 5 etxek hiru zituzten, 10 etxek lau zituzten eta 19 etxek bost zituzten. 29 etxek euren parking plaza propioa zuten azpian. 12 etxetan ibilgailu bat zegoen eta 17 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Jorxey udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 0 | 70-74 | 4 |
| 4 | 65-69 | 0 |
| 0 | 60-64 | 0 |
| 8 | 55-59 | 8 |
| 0 | 50-54 | 4 |
| 0 | 45-49 | 0 |
| 0 | 40-44 | 0 |
| 4 | 35-39 | 0 |
| 4 | 30-34 | 8 |
| 0 | 25-29 | 0 |
| 0 | 20-24 | 4 |
| 0 | 15-19 | 4 |
| 0 | 10-14 | 4 |
| 0 | 5-9 | 8 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 48 ziren, horien artean 34 aktiboak ziren eta 14 inaktiboak ziren. 34 pertsona aktiboetatik 30 lanean zeuden (16 gizon eta 14 emakume) eta 4 langabezian zeuden (3 gizon eta 1 emakume). 14 pertsona inaktiboetatik 5 erretiraturik zeuden, 4 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2000. urtean Jorxey udalerrian 8 nekazaritza-ustiategi zeuden, 360 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q965774
* Multimedia: Jorxey / Q965774
# Jorăști

Jorăști Errumaniako udalerri bat da, Galați konderrian. 1.616 biztanle ditu, 68,12 kilometro koadroko azaleran banatuta.

## Herriak

Udalerrian honako herriak daude:
Jorăști $^{(en)}$ Lunca $^{(en)}$ Zărnești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12724889
# Klotario II.a

Klotario II.a (584ko maiatza - 629ko urriaren 28a) 613 eta 629 urteen artean saliar frankoen erregea izan zen.
Aita hil ondokoa jaioa, Neustriako errege izan zen jaiotzatik. 613an Brunilda mendean hartu zuenean, 570ean hasitako gerra zibila bukatu zuen. Dagoberto I.aren aita izan zen.

## Zuhaitz genealogikoa

Zuhaitz genealogikoa :
Enimia
Sigeberto III.a
Dagoberto I.a
Klovis II.a
Klotario I.a
Regintrud
Txilperiko I.a
Aregund
Klotario II.a
Kariberto II.a
Txilperiko
Fredegunda
Merowech
Eanswith
Emma of Austrasia
Eorcenberht of Kent
Berta
Eormenred of Kent :

## Erreferentziak

* ↑ Euskaltzaindia. (PDF) 180. arauaː Goi Erdi Aroko pertsona-izenak. Germaniar jatorriko pertsona-izenak. .
* Datuak: Q209118
* Multimedia: Chlothar II / Q209118
# Klotiapina

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Klotiapina eragin farmakologiko neuroleptiko motako farmako antipsikotiko tipikoa da, dibenzotiazepinen taldekoa. Alboko efektu estrapiramidal asko dituen arren, normalean eskizofreniaren tratamendurako erabiltzen dute. Beste nahasmendu psikotiko batzuetan ere erabiltzen dute.

## Erreferentziak

* ↑ Euskalterm: [Farmakoak Hiztegia] [2022]

## Kanpo estekak

* Datuak: Q3661095
* Multimedia: Clotiapine / Q3661095
# Kloto

Kloto (grezieraz Κλωτηω Klōthō, klōtheinetik, "harilkatu"), Greziar mitologian, hiru Moiretatik gazteena da, Zeus eta Temisen alabak, gizakiaren patua presiditzen zutenak, baina greziar jainkosarik antzinakoenetako bat. Bere posizioa, Hiru Patuetatik lehena zen, Kloto baitzen, bere goruarekin bizitzaren hariak harilkatzen zituena.
Nix (gaua)ren alaba zela ere uste zen, giza patuaren iluntasuna adierazteko. Erromatar mitologian, bere baliokidea Nona zen.

## Kanpo estekak

* Datuak: Q829669
* Multimedia: Clotho (mythology) / Q829669
# Klotario IV.a

Klotario IV.a (c. 685 - c. 719) 717 eta 718 urteen artean Austrasiako saliar frankoen errege izan zen.
Karlos Martelek Txilperiko II.a Vincyko guduan mendean hartu zuenean, boterea lortu eta Klotario jarri zuen tronuan. Bere heriotzan Txilperikok tronua berreskuratu zuen.

## Erreferentziak

* ↑ Euskaltzaindia. (PDF) 180. arauaː Goi Erdi Aroko pertsona-izenak. Germaniar jatorriko pertsona-izenak. .
* Datuak: Q316908
* Multimedia: Chlothar IV / Q316908
# Kloten

Kloten Suitzako udalerria da. Zürich kantonamenduan dago, Bülach barrutia barrutian. 2014an 19,362 biztanle zituen 19,28 kilometro koadrotan banatuta.

## Mugakideak

Honako udalerri hauekin egiten du muga:

## Demografia

| Urtea | Biztanleak |
| 1467 | c. 370 |
| 1634 | 842 |
| 1710 | 1.328 |
| 1850 | 1.524 |
| 1900 | 1.363 |
| 1950 | 3.429 |
| 1970 | 16.388 |
| 2000 | 17.190 |

## Klima

Datu klimatikoak (Zürich/Kloten (1981-2010)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 3.2 | 5.2 | 10.3 | 14.6 | 19.3 | 22.5 | 25.0 | 24.2 | 19.8 | 14.4 | 7.6 | 4.1 | 14.2 |
| Batez besteko tenperatura (ºC) | 0.2 | 1.1 | 5.2 | 8.9 | 13.5 | 16.7 | 18.9 | 18.2 | 14.2 | 9.8 | 4.2 | 1.4 | 9.4 |
| Batez besteko tenperatura minimoa (°C) | -3.1 | -3.1 | 0.1 | 3.0 | 7.4 | 10.6 | 12.8 | 12.4 | 8.9 | 5.5 | 0.7 | -1.6 | 4.5 |
| Pilatutako prezipitazioa (mm) | 65 | 60 | 74 | 74 | 109 | 110 | 115 | 108 | 90 | 87 | 76 | 81 | 1048 |
| Prezipitazio egunak (≥ 1.0 mm) | 9.9 | 8.6 | 10.7 | 10.4 | 11.7 | 11.7 | 11.3 | 11.0 | 9.5 | 9.8 | 10.1 | 10.5 | 125.2 |
| Elur egunak (≥ 1.0 cm) | 4.2 | 3.8 | 2.1 | 0.4 | 0 | 0 | 0 | 0 | 0 | 0 | 1.2 | 3.5 | 15.2 |
| Eguzki orduak | 48 | 77 | 125 | 159 | 186 | 204 | 230 | 208 | 151 | 93 | 50 | 35 | 1566 |
| Hezetasuna (%) | 86.0 | 81.5 | 75.5 | 72.8 | 72.4 | 72.9 | 72.2 | 75.2 | 78.9 | 84.9 | 85.4 | 86.1 | 78.7 |
| Iturria: MeteoSwiss ||||||||||||||

## Erreferentziak

* ↑ MeteoSwiss. Climate Norm Value Tables. .

## Kanpo estekak

* Datuak: Q68165
* Multimedia: Kloten / Q68165
# Klotilde (bisigodoen erregina)

Klotilde ?-531) Hispania eta Septimaniako erregina ezkontide bisigodoa izan zen. Klovis I.a frankoaren alaba, 526an Amalariko ezkondu zuen. Gregorio Tourskoaren esanetan, senarrak Klotilde arriano bihurtzea nahi zuen eta gaizki hartu zuen frankoaren ezetza. Hori zela eta, Txildeberto I.ak Septimania inbaditu zuen.

## Erreferentziak

* ↑ Euskaltzaindia. (PDF) 180. arauaː Goi Erdi Aroko pertsona-izenak. Germaniar jatorriko pertsona-izenak. .
* ↑ (Gaztelaniaz) Alamán, Lucas. (1853). Diccionario universal de historia y de geografía. Librería de Andrade, 348 or..
* Datuak: Q2301376
# Klotario I.a

Klotario I.a Zaharra (497 – 561eko azaroaren 29a) frankoen monarka bat izan zen, eta Klovis eta Klotilderen seme gazteena zen. Neustriako erregea (511-561), Orléansekoa (532-561), Borgoinakoa, Txildeberto anaiarekin partekatu zuena (534-558), Austrasiakoa (555-561) eta Paris eta Borgoinakoa (558-561) izan zen.

## Erregealdia

Regnum Francorum banatu egin zuten Klotarioren aita hil zenean, eta Klotariok Neustria jarauntsi zuen. Ingondarekin ezkondu zen 517an.
Klodomir anaia hil zenean (524), Klotario haren alargunarekin, Gondiokerekin, ezkondu zen. Hala ere, ez zuen anaia defuntuaren lurraldea bereganatu, lege salikoak erresuma Klodomirren semeen artean banatzera behartu baitzuen. Hori saihesteko asmoarekin, Klotario Txildebertorekin batu zen eta oinordeko gazteen hilketa prestatu zuten. Hiru anaietatik, bi erailak izan ziren, eta azkenak, (Klodoaldok) bere parteari uko egin eta monje-bizitza aukeratu zuen. Klotariok eta Txildebertok anaiaren lurraldea beraien artean banatu ahal izan zuten. Sigeberto I.ak, Klotarioren semeak, oinordetu zuen erresuma.
531n Radegundarekin ezkondu zen, baina Poitiersko komentu batera, Europako lehenengo komentu femeninoa, erretiratzea nahiago izan zuen. Klotario Ingondarekin ezkondu zen berriz ere 532an eta gero haren ahizpa Arnegondarekin.
Teodobaldoren heriotzak, anaia defuntuarenak 555ean eta Txildebertorenak, oinordekorik utzi gabe, 558an, Klotariok Regnum Francorum berriz batu ahal izatea eragin zuen.

## Genealogia

Zuhaitz genealogikoa :
Kariberto Hesbayekoa
Bertha of Kent
Kariberto I.a
Clothilde
Guntram I.a
Berteflede
Ingunda
Sigeberto I.a
Txildeberto II.a
Chlodosind
Clovis
Meroveo II
Basina, daughter of Chilperic I
Rigunth
Samson
Txilderiko I.a
Klovis I.a
Txilperiko I.a
Dagobert
Basina Turingiakoa
Klotario I.a
Theuderich
Chilperic II of Burgundy
Clotilde
Klotario II.a
Childesinda
Teudeberto
Chlodebert
Chlothsind
Albsuinda
Gundowaldo
Chram
Chlotsuinda (?)
Arnoald
Adalric von Brandenburg
Bilichilde
Garnier (Erchinoald) I von Burgund
Garitrude von Franken :

## Erreferentziak

* ↑ Euskaltzaindia. (PDF) 180. arauaː Goi Erdi Aroko pertsona-izenak. Germaniar jatorriko pertsona-izenak. .
* Datuak: Q28984
* Multimedia: Chlothar I / Q28984
# Klotario III.a

Klotario III.a (652 – 673) 661 eta 662 urteen artean saliar frankoen erregea izan zen.
Ama erregeordea izan zuen hasieran, askotan roi fainéant moduan hartzen dute adituek.

## Erreferentziak

* ↑ Euskaltzaindia. (PDF) 180. arauaː Goi Erdi Aroko pertsona-izenak. Germaniar jatorriko pertsona-izenak. .
* Datuak: Q309922
* Multimedia: Chlothar III / Q309922
# Klotoide

Klotoidea arkuko radioide edo Cornuren espiral gisa ezagutzen da Marie Alfred Cornuren ohorez. Kurba hau abzisa ardatzaren jatorriarekiko tangentea da, eta bere kurbaturako erradioa murrizten joaten da bere gainean egindako distantziarekiko alderantziz proportzionalki. Horren ondorio dugu kurbaren jatorrizko puntua erradioa infinitua izatea.
Adierazpen matematiko ohikoena hau da:
   ${\rho }\cdot s=C^{2}$
ρ: kurbaren erradioa
s: garapena edo arkua
C: konstantearen espirala

## Parametrizazioa

Cornuren espirala edo klotoide deritzon kurbaren ekuazio parametrikoak S(t) eta C(t)-ren bidez azaltzen dira. Izan ere:
   $C'(t)^{2}+S'(t)^{2}=\sin ^{2}(t^{2})+\cos ^{2}(t^{2})=1\,$
Parametrizazio honetan, bektore tangenteak luzera-unitatea du eta t–k (0,0)-tik neurtutako arku luzera adierazte du (ikurra barneratuz). Ondorioz, kurbaren luzera infinitua dela jakin dezakegu.

## Aplikazioak

Cornuren espiralaren propietate gisa du jatorritik neurtutako kurban zeharreko distantziarekiko bere kurbatura edozein puntutan proportzional dela. Propietate honek autobide- edo trenbide-diseinuan trantsizio-kurba moduan erabilgarria izatea eragiten du, aipatutako kurbak abiadura konstantean doan ibilgailu orok azelerazio angeluar konstantea izango baitu. Horrela, esandako kurba akordu planimetrikoetarako erabiltzen da, errepideen eta, bereziki, trenbideen diseinuetan, ibilgailuen azelerazio zentripetuan etenaldiak sahiesteko asmoarekin. Trantsizio-kurbak erradio infinitua du diseinuaren zati zuzenarekiko tangentea den puntuan, eta R erradioa kurba zirkular uniformearekiko tangentea den puntuan. Horrela, errepideetan erabilitako kurba moten artean, ohikoena zuzen-klotoide-zirkular-klotoide-zuzena da.
Era berean, klotoide espiral honetako sekzioak errusiar mendietan erabiliak izaten dira komunki. Horregatik, bira oso batzuei loops “klotoide” bihurgune deritze.
Normalean, bideetako diseinu geometrikoan trazadura bertikaletan erabili ohi dira.

## Historia

Lehendabiziko trenbideetan bihurguneetan ez zenez oso abiadura handia hartzen eta erradioak handiak zirenez, ez zen kurben eta zuzenen arteko inolako transizioren beharrik. XIX mendetik aurrera, abiadura handitzeek kurbatura gradualki aldatzen duten kurben beharra ekarri zuten. 1862 urtean, Rankinek bazituen erabili zitezkeen zenbait kurba dagoeneko bere “Civil Engieneering” lanean, William Gravatten 1828 edo 1829ko “Sinu kurba” eta William Frouden 1842ko ahokatze-kurba, haien artean, azkeneko hau kurba elastiko baten tankerakoa. Rankinek emandako egungo ekuazioa kurba kubiko batena da, edo 3.mailako polinomiko batena.

## Kanpo estekak

* Datuak: Q755003
* Multimedia: Euler spirals / Q755003
# Klorita

Klorita (Mg,Fe)$_3$(Si,Al)$_4$O$_{10}$(OH)$_2$·(Mg,Fe)$_3$(OH)$_6$ formula kimiko orokorra daukaten mineral filosilikatoen talde bat izendatzeko erabiltzen den terminoa da. Formula honek taldearen egitura orokorra adierazten du. Kloritak disoluzio solidoen lau segidaren bidez deskriba daitezke, silikatoen saretan ondoko lau elementuen ordezkapena gertatzean sortzen direnak: magnesioa, burdina, nikela eta manganesoa. Segiden muturreko kideak hauek dira:
* Klinokloroa: (Mg$_5$Al)(AlSi$_3$)O$_{10}$(OH)$_8$
* Txamosita: (Fe$_5$Al)(AlSi$_3$)O$_{10}$(OH)$_8$
* Nimita: (Ni$_5$Al)(AlSi$_3$)O$_{10}$(OH)$_8$
* Pennantita: (Mn,Al)$_6$(Si,Al)$_4$O$_{10}$(OH)$_8$
Horrez gain, zinka, litioa eta kaltzioa daukaten espezieak ere ezagutzen dira. Mota askotako osaerak edukirik, beren propietate fisiko eta optikoak ere askotarikoak dira. Era berean, kloritak tenperatura- eta presio-baldintza askotan existi daitezke. Hori dela-eta, leku askotan agertzen dira: tenperatura baxu eta ertaineko arroka metamorfikoetan, zenbait arroka igneotan, arroka hidrotermaletan eta sakonera handietako sedimentuetan.
Kloritek grezierazko chloros, "berde", hitzari zor diote bere izena.

## Kanpo estekak

* Datuak: Q427254
* Multimedia: Chlorite / Q427254
# Klormagaluminita

Klormagaluminita karbonato motako minerala da eta quintinite taldearen kidea da.

## Ezaugarriak

Klormagaluminita karbonato mineralaren formula kimikoa hau da: ${\ce {Mg4Al2(OH)12Cl2 * 3H2O}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 1,5 - 2,5 da.

## Erreferentziak

* 1 2 (Ingelesez) «Chlormagaluminite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3675283
# Klorazio

Klorazioa kloroaren bitartez ura desinfektatzeko prozedura da. Kloroa gas forman erabil daiteke, baina normalean sodio hipokloritoa erabiltzen da, hau da, lixiba, biltegiratu eta dosifikatzeko errazagoa baita. Zenbaitetan beste konposatu kloratu batzuk erabiltzen dira, hala nola kloro dioxidoa edo hipoklorito kaltzikoa. Uraren bitartez transmititzen diren gaixotasunak (esaterako A hepatitisa, tifusa eta kolera) murrizten ditu.

## Kanpo estekak

* Datuak: Q1075344
* Multimedia: Water chlorination / Q1075344
# Klorellestadita

Klorellestadita silikato motako minerala da eta ellestadite taldearen kidea da.

## Ezaugarriak

Klorellestadita silikato mineralaren formula kimikoa hau da: ${\ce {Ca5(SiO4)1.5(SO4)1.5Cl}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 4,5 da.

## Erreferentziak

* 1 2 (Ingelesez) «Klorellestadite: Mineral information, data and localities.» www.mindat.org (Noiz kontsultatua: 12-05-2019).
# Klormanganokalita

Klormanganokalita haluro motako minerala da eta rinneite taldearen kidea da.

## Ezaugarriak

Klormanganokalita haluro mineralaren formula kimikoa hau da: ${\ce {K4[MnCl6]}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Klormanganokalite: Mineral information, data and localities.» www.mindat.org (Noiz kontsultatua: 12-05-2019).
# Klorbartonita

Klorbartonita sulfuro motako minerala da.

## Ezaugarriak

Klorbartonita sulfuro mineralaren formula kimikoa hau da: ${\ce {K6Fe24S26(Cl,S)}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Klorbartonite: Mineral information, data and localities.» www.mindat.org (Noiz kontsultatua: 12-05-2019).
# Kloritoide

Kloritoide silikato motako minerala da eta chloritoid taldearen kidea da.

## Ezaugarriak

Kloritoide silikato mineralaren formula kimikoa hau da: ${\ce {(Fe^{2+},Mg,Mn2+)Al2(SiO4)O(OH)2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 6,5 da.

## Erreferentziak

* 1 2 (Ingelesez) «Chloritoid: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q531280
* Multimedia: Chloritoid / Q531280
# Joaquín Fanjul

Joaquín Fanjul Goñi (Gasteiz, 1880ko maiatzaren 30a – Madril, 1936ko abuztuaren 17a) arabar militarra izan zen, 1936ko uztailaren 17 eta 18ko altxamenduan matxinatu zena.

## Biografia

Espainia-Estatu Batuak Gerran aritu zen. Unión Militar Española isilpeko elkartearen sortzaileetako bat izan zen. Primo de Riveraren diktaduran brigada-jeneral izendatu zuten.
Espainiako Bigarren Errepublikan VI. eskualdearen komandante bilakatu zen. 1936ko hauteskunde orokorretan diputatu hautatu zuten baina kargu baliogabetua izan zen.
Emilio Mola jeneralarekin batera, altxamendua prestatu zuen baina uztailaren 19an ezin bere kuartela mantendu eta preso hartu zuten. Epaitu eta exekutatu zuten.

## Erreferentziak

* ↑ Auñamendi Eusko Entziklopedia. Joaquín Fanjul Goñi. .
* Datuak: Q14157935
* Multimedia: Joaquín Fanjul / Q14157935
# Joaquín Gamboa Pascoe

Joaquín Gamboa Pascoe (1922ko maiatzaren 30a - 2016ko urtarrilaren 7a) Mexikoko sindikalista eta politikaria izan zen.

## Biografia

Zuzenbidean lizentziatua zen Mexikoko Unibertsitate Nazional Autonomoan. Gamboa Pascoe Mexiko Hiriko Langileen Federazioko idazkari nagusia zen (gaztelaniaz: Federación de Trabajadores del Distrito Federal, FTDF) eta 2005eko abuztuaren 9az geroztik Mexikoko Langileen Konfederazioko (CTM) idazkari nagusia zen, herrialdeko sindikatuen konfederazio handiena.
Ganboa Pascoe Senaturako hautatua izan zen 1970eko hamarkadaren erdialdean, Alderdi Iraultzaile Instituzionalaren ordezkari gisa. 1988an berriro hauteskundeetara aurkeztu zen, baina Porfirio Muñoz Ledo ezkerreko politikariaren kontrako lehia galdu zuen. Ganberan ere aritu da .
Gamboa Pascoe 2016ko urtarrilaren 7an hil zen, 93 urte zituela.

## Kanpo estekak

* Líder obrero que goza de lujos("Luxuaz gozatzen duen langile liderra"), El Universal-eko artikulua.
* Datuak: Q2102427
# Joaquín Hernández

Joaquín Hernández izan daiteke:
* Joaquín Hernández Gallego, saskibaloi jokalaria;
* Joaquín Hernández Hernández, txirrindularia.
# Joaquín Fernández Aiarragarai

Joaquín Fernández Aiarragarai (gaztelaniaz: Joaquín Fernández Ayarragaray) (Hernani, 1821eko abuztuaren 17 – Sevilla, 1900eko martxoaren 26) Gipuzkoan jaiotako Espainian arkitekto ezaguna izan zen, bereziki Sevillan.

## Biografia

Oso gazte zelarik Madrilera eraman zuten bizitzera. Hiri horretan agrimensor izateko ikasketak egin zituen, 1841ean. 1842an maisua izatea lortu zuen. Maisu gisa lan egin zuen. 1844an Arkitektura Eskolan hasi zen ikasten. 1850ean arkitekto titulua eskuratu zuen. 1951 Sevillan Arte Ederren Eskolako Lan-maisuaren plaza eskuratu zuen. 1859an Lan-maisuaren plaza desagertu zen eta hortik aurrera marrazkilarientzako Aritmetika eta Geometria Deskriptiboaren irakaslea izan zen. 1860. hamarkadan Sevillako Alkazarreann arkitekto kontserbadore gisa lan egin zuen, bestetik.
1881etik Adolfo Fernández Casanova arkitektoak Sevillako katedralaren zaharberritzetan lanean zegoen. Baina 1888an zinborioa eta heltzen zuten zutabeak erori egin ziren. Istripua ez zen Fernández Casanovaren lanen ondorioa baina ospe txarra eman zion eta, 1889an, dimititu egin zuen. Fernández Aiarragaraik haren plaza hartu zuen eta espazio hori berreskuratzeko proiektu eta txosten batzuk prestatu zituen. Katedralean 1898 arte egon zen lanean. 1989an Kordobako Sinagoga berreskuratzeko proiektua egin zuen.
Lan horiekin batera Sevillako etxebizitzak berritzeko edo egiteko lanak egin zituen; tartean ezagunena Sirenen etxea izan zen.

## Lan ezagunenak

* Sirenen etxea
* Sanlúcar de Barramedako Montpensier Dukeen jauregia
* Atalayas Kondearen etxea
* Portellatarren etxea Sevillan
* Roma Hotel
* Madrilgo Hotela Sevillan
* Eritañako lorategia Sevillan
* Sevillako katedrala zaharberritzeko proiektua
* Hernaniko udaletxearen proiektua

## Erreferentziak

* 1 2 http://www.ingeba.org/klasikoa/geografi/mug301/g759765.htm
* ↑ http://aunamendi.eusko-ikaskuntza.eus/artikuluak/artikulua.php?id=eu&ar=75568

## Kanpo estekak

* Datuak: Q28502520
* Multimedia: Joaquín Fernández Ayarragaray / Q28502520